{|
|-
|align="right"|XXXIX.
|Danz Alexis entrat en une nef :
|-
|
|Drecent lor sigle, laissent corre par mer ;
|-
|
|Dreit a Tarson espeiret arriver,
|-
|
|Mais ne puet estre ; aillors l’estuet aler :
|-
|
|Tot dreit a Rome les portet li orez.<br /><br />
|-
|align="right"|XL.
|Ad un des porz qui est pres de Rome,
|-
|
|Iluec arrivet la nef a cel saint ome.
|-
|
|Quant veit son regne, molt fortment se redotet
|-
|
|De ses parenz, qued il nel reconoissent
|-
|
|E de l’onor del siecle ne l’encombrent.<br /><br />
|-
|align="right"|XLI.
|« E ! Deus », dist il, « bels reis qui tot governes,
|-
|
|Se tei ploust, ici ne volsisse estre.
|-
|
|S’or me conoissent mi parent d’este terre,
|-
|
|Il me prendront par pri o par podeste :
|-
|
|Se jos en creit, il me trairont a perdre.<br /><br />
|-
|align="right"|XLII.
|« Mais neporuec mes pedre me desidret,
|-
|
|Si fait ma medre plus que feme qui vivet,
|-
|
|Avuec ma spose que jo lor ai guerpide.
|-
|
|Or ne lairai nem mete en lor baillie :
|-
|
|Nem conoistront, tanz jorz at que nem vidrent. »<br /><br />
|-
|align="right"|XLIII.
|Ist de la nef e vait edrant a Rome :
|-
|
|Vait par les rues dont il ja bien fut cointes,
|-
|
|Altre puis altre, mais son pedre i encontret,
|-
|
|Ensemble ot lui grant masse de ses omes ;
|-
|
|Sil reconut, par son dreit nom le nomet :<br /><br />
|}
La Vie de saint Alexis.djvu/9